CELEX: 62018CN0492
Language: sl
Date: 2018-07-27 00:00:00
Title: Zadeva C-492/18: Predlog za sprejetje predhodne odločbe, ki ga je vložilo Rechtbank Amsterdam (Nizozemska) 27. julija 2018 – Openbaar Ministerie/TC

22.10.2018   
            
            
               SL
            
            
               Uradni list Evropske unije
            
            
               C 381/7
            
         
      Predlog za sprejetje predhodne odločbe, ki ga je vložilo Rechtbank Amsterdam (Nizozemska) 27. julija 2018 – Openbaar Ministerie/TC
      (Zadeva C-492/18)
      (2018/C 381/09)
      Jezik postopka: nizozemščina
      
         Predložitveno sodišče
      
      Rechtbank Amsterdam
      
         Stranki v postopku v glavni stvari
      
      
         Tožeča stranka: Openbaar Ministerie
      
         Tožena stranka: TC
      
         Vprašanje za predhodno odločanje
      
      Ali je v primeru, v katerem
      
                  —
               
               
                  je izvršitvena država članica člen 17 Okvirnega sklepa 2002/584/PNZ (1) prenesla tako, da je treba pripor zaradi izročitve zahtevane osebe vedno odpraviti, ko je prekoračen 90-dnevni rok za sprejetje končne odločitve o izvršitvi evropskega naloga za prijetje in predajo, in
               
            
                  —
               
               
                  so sodišča te države članice razlagala nacionalno pravo tako, da se tek roka za odločitev prekine, ko izvršitveni pravosodni organ odloči, da bo predložil vprašanje za predhodno odločanje Sodišču ali da bo počakal na odgovor na vprašanje za predhodno odločanje, ki ga je predložil drug izvršitveni pravosodni organ, ali da bo odložil odločitev o predaji zaradi dejanske nevarnosti nečloveških ali nehumanih razmer v priporu v odreditveni državi članici,
               
            ohranitev pripora zaradi izročitve begosumne osebe, katere predaja je zahtevana, kadar ta pripor traja več kot 90 dni od prijetja zahtevane osebe, v nasprotju s členom 6 Listine o temeljnih pravicah Evropske unije?
      
         (1)  Okvirni sklep sveta z dne 13. junija 2002 o evropskem nalogu za prijetje in postopkih predaje med državami članicami (UL, posebna izdaja v slovenščini, poglavje 19, zvezek 6, str. 34 – 51).